stanford-oval/wikipedia huggingface dataset:
רצח יוחאי אבני
הערות שוליים

↑  אלון חכמון, ‏הפרקליטות הצבאית: רצח הסוהר יוחאי אבני - פיגוע, באתר מעריב אונליין, 27 באוגוסט 2024
1 2  ענבר טויזר, דקר 66 פעמים - אבל נקבע כי זה לא פיגוע: רוצח הסוהר יצא דובר שקר בפוליגרף, באתר ynet, 26 באוגוסט 2024
↑  לי עייש, רצח איש השב"ס יוחאי אבני: החשוד המרכזי - עצור בטחוני של חמאס, באתר i24NEWS, ‏22 ביולי 2024
↑  לירן תמרי, החשוד ברצח איש השב"ס הודה - ושחזר: זו גרסתו בחקירה, באתר ynet, 29 ביולי 2024
↑  לירן תמרי, "לא אירוע לאומני": עו"ד אבי חימי הצטרף לייצוג המחבל הנאשם ברצח הסוהר, באתר ynet, 11 בספטמבר 2024
↑  לירן תמרי, אבי חימי התפטר מייצוג הנאשם ברצח הסוהר: "בעקבות השיח הנפיץ כלפיי", באתר ynet, 19 בספטמבר 2024
שמאל וימין בפוליטיקה

.
בשיח הפוליטי, שמאל וימין הם מונחי מיון של אידאולוגיות, תנועות פוליטיות, אישים ומגמות בחברה, שמקורם במהפכה הצרפתית ונמצאים בשימוש עד היום. המיון הוא פשטני וראשוני בלבד, וככזה אף אינו מסוגל לתאר ולהכיל את כל מגוון הדעות הקיים בכל נושא - ולכן משמש כחלוקה גסה ראשונית בלבד.
חלוקה בין ימין לשמאל אינה מוגדרת בצורה מוחלטת, והיא משתנה במידה מסוימת ממדינה למדינה ומתקופה לתקופה ואף בין תחומי עניין שונים, המשמעות היא שאין הגדרה מוחלטת. עם זאת, תנועות פוליטיות שמרניות, לאומיות, וקפיטליסטיות ישתייכו בדרך כלל לימין, ואילו תנועות פרוגרסיביות וסוציאליסטיות ישתייכו לשמאל.
לרוב ישנה התאמה חזקה בין החזקת דעה בנושא אחד לנושא אחר, ולכן החלוקה לשמאל ולימין מאפשרת לקבל תמונת מרחק בין מפלגות שונות ובכך תמונה של שותפויות וקואליציות פוליטיות אפשריות. ולמרות זאת, ייתכן מאוד שאדם או מפלגה יחזיקו בעמדות ימניות בתחומים מסוימים, ושמאליות בתחומים שונים (כגון: מדיניות חוץ, דת, כלכלה והגירה). בנוסף, עמדה מסוימת בנושא מסוים עשויה לחפוף ולהיחשב שמאלית או ימנית בהתאם לאידאולוגית המגדיר, וישנם נושאים ותנועות פוליטיות שאינם מסווגים באופן מוחלט לימין או לשמאל. בין הימין לשמאל ישנן עמדות מרכז.
תולדות המונחים

בהקשר הפוליטי, המונחים "שמאל" ו"ימין" הופיעו לראשונה בשנת 1789 במהלך המהפכה הצרפתית כאשר חברי האספה הלאומית התחלקו לתומכי המשטר הישן שישבו מימין לנשיא האספה ולתומכי המהפכה משמאלו. אחת הסוגיות העיקריות שהאספה דנה בהן הייתה כמה כוח צריך להיות למלך. לדוגמה, האם תהיה לו זכות וטו מוחלט? ככל שהדיון נמשך, מי שסברו שלמלך צריך להטיל וטו מוחלט ישבו מימין לנשיא האספה, ומי שסברו שלא ישבו משמאל לנשיא האספה.
כאשר האספה הלאומית הוחלפה ב-1791 באספה מחוקקת שהורכבה מחברים חדשים לגמרי, המשיכו החטיבות. "מחדשים" ישבו משמאל, "מתונים" התאספו במרכז, בעוד ש"מגיני החוקה המצפוניים" מצאו עצמם יושבים מימין, היכן שהתכנסו בעבר מגיני המשטר הישן.[דרוש מקור] לאחר הדחת המלך, נוסדה הוועידה הלאומית ב-1792, סידור הישיבה נמשך, אך לאחר הפיכה ב-2 ביוני 1793 ומעצרם של הז'ירונדינים, הצד הימני של האספה היה נטוש וכל החברים שנותרו שישבו שם עברו למרכז. בעקבות הריאקציה התרמידורית בשנת 1794, חברי השמאל הקיצוני הוצאו מהכלל ושיטת הישיבה בוטלה. החוקה החדשה כללה כללים לאספה ש"תפרק את הקבוצות המפלגתיות".
בעקבות השבת המלוכה בצרפת בשנים 1814–1815, הוקמו שוב מפלגות. רוב תומכי המלוכה והאצולה בחרו לשבת בימין. ה"חוקתיים" ישבו במרכז ואילו עצמאים ישבו בשמאל. המונחים ימין קיצוני ושמאל קיצוני, וכן מרכז-ימין ומרכז-שמאל, נועדו לשמש לתיאור הניואנסים של השקפות העולם של חלקים שונים באספה.
המונחים "שמאל" ו"ימין" לא שימשו כדי להתייחס לאידאולוגיה פוליטית כשלעצמה, אלא לאופן הישיבה בבית המחוקקים. לאחר שנת 1848, בזמן הרפובליקה הצרפתית השנייה המחנות המתנגדים העיקריים היו "הסוציאליסטים הדמוקרטיים" וה"ריאקציונרים" שהשתמשו בדגלים אדומים ולבנים כדי לזהות מי שייך למפלגה. עם הקמת הרפובליקה השלישית ב-1871, התנאים אומצו על ידי מפלגות פוליטיות: השמאל הרפובליקני, ימין המרכז ושמאל המרכז (1871) והשמאל הקיצוני (1876) והשמאל הרדיקלי (1881). העמדות של הקבוצה שנקראה השמאל הרדיקלי היו למעשה קרובות יותר למרכז שמאל מאשר העמדות של הקבוצה שנקראה השמאל הרדיקלי. הפער בין צדדים היה בין תומכי רשות מבצעת חזקה בימין לבין תומכי רשות מחוקקת חזקה בשמאל.
החל מתחילת המאה העשרים, המונחים "שמאל" ו"ימין" נקשרו לאידאולוגיות פוליטיות ספציפיות ושימשו בהדרגה לתיאור אמונות פוליטיות של אזרחים. מי שהיו בשמאל הצרפתי כינו את עצמם לעיתים קרובות "רפובליקנים", שפירושו בזמנו העדפת רפובליקה על פני מונרכיה, בעוד שאלו בימין כינו את עצמם לעיתים קרובות "שמרנים". עד 1914, המחצית השמאלית של בית המחוקקים בצרפת הייתה מורכבת מסוציאליסטים מאוחדים, סוציאליסטים רפובליקנים ורדיקלים סוציאליסטים, בעוד שהמפלגות שנקראו "ימין" ישבו כעת בצד ימין. השימוש במילים שמאל וימין התפשט מצרפת למדינות אחרות והוחל על מספר רב של מפלגות פוליטיות ברחבי העולם, שלעיתים קרובות היו שונות באמונותיהן הפוליטיות.
בבריטניה, המונחים "ימין" ו"שמאל" נכנסו לשימוש נפוץ לראשונה בסוף שנות ה-30 של המאה בוויכוחים על מלחמת האזרחים בספרד. בשנים שבין מלחמת העולם הראשונה למלחמת העולם הראשונה, המונחים "ימין" ו"שמאל" היו בשימוש בכל רחבי אירופה, כאשר אנשים נאבקו בפוליטיקה המבוססת על לאום ומעמדות.
המונחים הם תלויי מצב, והפכו לכלים המשתנים על סמך ההקשר שלהם. הם ביטאו משמעות אחת בזמן המהפכה הצרפתית, משמעות אחרת בזמן עליית הסוציאליזם והלאומיות באירופה, ומשמעיות אחרות במקומות ובזמנים אחרים.
נושאי חלוקה בפוליטיקה הישראלית

הגושים הפוליטיים העיקריים בפוליטיקה הישראלית ובכנסת בפרט משויכים לזרמים האידאולוגיים של הימין, המרכז והשמאל. חלוקה זו אמנם דומה לפוליטיקה במדינות רבות בעולם - אך בישראל יש לה משמעויות ויישומים ייחודיים. ובדומה בחברות ומדינות בעולם, משתנה מעת לעת משמעות המונחים בציבוריות ובתקשורת בישראל.
התגבשות הזרמים הפוליטיים בישראל החלה עוד בתקופת היישוב בשנות ה-20 של המאה ה-20, בדמותם של תנועת העבודה, הציונות הדתית, החוגים "האזרחיים" (כגון הציונים הכלליים) והרוויזיוניסטים.
השיח הפוליטי בישראל נע בעיקר סביב הציר הביטחוני-מדיני, זאת בניגוד למדינות אירופה שם החלוקה היא בעיקר על פי העמדות בתחום הכלכלי-חברתי. לפי הציר הזה מוגדרים גם מחנות השמאל והימין בכלל. החלוקה בין שמאל וימין בפוליטיקה הישראלית נעשית בעיקר לפי הפרמטרים הבאים: היחס למעמד שטחי יהודה ושומרון והיישובים שבהם, תהליך השלום הישראלי-פלסטיני, ביחס לכלכלה, יחסי דת ומדינה ובחלוקת המשאבים הכלכליים של המדינה.
שיטות חלופיות לחלוקה פוליטית

בטענה לפיה החלוקה הפוליטית לימין או שמאל אינה מדד אמין אוניברסלי, הוצעו מספר שיטות חלופיות לחלוקת קבוצות לפי גישתן הפוליטית.
דוגמה לשיטה חלופית כזו היא חלוקה דו-ממדית. בחלוקה כזו, במקום להשתמש בציר אחד בלבד (לדוגמה, ימין או שמאל), משתמשים בשני צירים - ציר X וציר Y. באתר Political Compass, לדוגמה, ציר אחד משקף את המיקום הכלכלי (ימין או שמאל כלכלי), וציר שני משקף את המיקום החברתי שיכול לנוע בין סמכותנות (כשבקצה העליון נמצא הפשיזם) ובין אנטי-סמכותנות (כשבקצה התחתון נמצא האנרכיזם). באופן זה ניתן למקם על המפה הפוליטית אישים ודעות, כאשר הן הגישה הכלכלית והן הגישה החברתית-מדינית באות לידי ביטוי.
עוד דוגמה לחלוקה פוליטית היא תאוריית הפרסה, שלפיה בשונה מהמקובל, אנשים עם דעה ימנית קיצונית דומים יותר לאנשים עם דעה שמאלנית קיצונית. התאוריה מיוחסת לסופר הצרפתי ז'אן-פייר פיי.
ראו גם

קיטוב פוליטי
פופוליזם
הערות שוליים

↑  Bobbio, Norberto (2016). Left and Right: The Significance of a Political Distinction. John Wiley & Sons. ISBN 978-1-5095-1412-0 – via Google Books.
↑  What to Know About the Origins of 'Left' and 'Right' in Politics, From the French Revolution to the 2020 Presidential Race, Time, ‏2019-09-12 (באנגלית)
1 2 3  Realms of memory. volume 2: Traditions / English language edition edited and with a foreword by Lawrence D. Kritzman ; translated by Arthur Goldhammer, New York: Columbia University Press, 1997, European perspectives, ISBN 978-0-231-10634-4
↑  Ultraroyalist. Dictionary of Politics and Government, 2004, p. 250.
↑  Ultra | Napoleonic Wars, Revolution, Empire | Britannica, www.britannica.com (באנגלית)
↑  Gauchet, Marcel (1997). "Right and Left". In Nora, Pierre; Kritzman, Lawrence D. (eds.). Realms of memory: conflicts and divisions. New York: Columbia University Press. ISBN 0-231-10634-3.
↑  Andrew Knapp, Vincent Wright, The government and politics of France, 4. ed, London: Routledge, 2001, ISBN 978-0-415-21526-8
↑  Mowat, Charles Loch (1955). Britain Between the Wars: 1918–1940. p. 577.
1 2  What to Know About the Origins of 'Left' and 'Right' in Politics, From the French Revolution to the 2020 Presidential Race, Time, ‏2019-09-12 (באנגלית)
↑  The Political Compass, www.politicalcompass.org
↑  "United States-Israel: A friendship that needs to be demystified".
| --- | --- |
בקרת זהויות :  NLI: 987007538872805171  LCCN: sh85114076 
מערך צירים דו־ממדי שנועד לחלוקת קבוצות לפי גישתן הפוליטית
טים הטרינגטון

| --- | --- |

 לידה:  5 בדצמבר 1970 בירקנהד, הממלכה המאוחדת 
 פטירה:  20 באפריל 2011 (בגיל 40) מיסראתה, לוב 
 מדינה:  ארצות הברית, הממלכה המאוחדת 
 מקום קבורה:  בית הקברות ברומפטון 
 מקום מגורים:  ניו יורק 
 השכלה:  ליידי מרגרט הול, אוקספורד  קולג' סטוניהרסט 
 תקופת הפעילות:  מ-1996 
 בן או בת זוג:  אידיל איברהים 
 פרסים והוקרה:  תמונת העיתונות הבינלאומית של השנה (2008) 
 www.timhetherington.com
 
טים הטרינגטון (באנגלית: Tim Hetherington‏ 5 בדצמבר 1970 – 20 באפריל 2011) היה צלם עיתונות בריטי-אמריקאי, שנהרג במהלך מלחמת האזרחים בלוב. אלמנתו אידיל איברהים מתגוררת בניו יורק.
ביוגרפיה

טים הטרינגטון נולד בעיירה במרזיסייד, אנגליה. בשנת 1989 הוא סיים לימודים באוניברסיטת אוקספורד בה למד אנגלית והיסטוריה. לאחר סיום הלימודים הוא קביל מסבתה מענק שאיפשר לו לטייל בהודו וסין במשך שנתיים. לאחר חזרה לבריטניה הוא למד צילום בקרדיף.
בתחילת הקריירה טים הטרינגטון עבד בעיתון The Big Issue בלונדון. בהמשך הוא נסעה לליבריה, סיירה לאון וניגריה. בהיותו באפריקה, הטרינגטון השתתף בפעולות האומות המאוחדות בחקירת הנעשה בליבריה בשנים 2006 ו-2007.
בשנים 2007–2008 טים הטרינגטון היה באפגניסטן כאשר הוא הצמיד את עצמו לאחד מיחידות של צבא ארצות הברית במדינה. בשנת 2010 טים הטרינגטון עבר ללוב ונהרג בקרבות סביב העיר מיסראתה.
על פעילותו בתחום הצילום, הטרינגטון קיבל ארבע פעמים World Press Photo. בנוסף לכך הוא כתב מספר ספרים על מסעותיו בעולם. בשנים 2009–2010 הוא צילם כמה סרטים קצרים.
לאחר מותו, World Press Photo החליטו על הענקת מלגה על שמו לטובת צלם שמכין פרויקט על זכויות האדם.
הורים של הטרינגטון הקימו קרן על שמו. בברונקס הוקמה ספרייה עם 1200 ספרים בנושא צילום שנתרמו על ידי משפחתו. בעקבות הקמת הספרייה, גם צלמים נוספים כמו יוג'ין ריצ'רדס וגופים נוספים תרמו ספרים בתחום הצילום.
בן זייטלין

| --- | --- |

בן זייטלין, 2012
 לידה:  14 באוקטובר 1982 (בן 42) אומהה, נברסקה ארצות הברית
 מדינה:  ארצות הברית 
 עיסוק:  במאי
 מקום לימודים:  אוניברסיטת וסליין  אוניברסיטת ווסליאן באוהיו  תיכון הייסטינגס 
 פרסים והוקרה:  פרס חבר המושבעים של פסטיבל סאנדנס לדרמה אמריקאית (2012)  פרס מצלמת הזהב (2012)  גביע סאת'רלנד (2012) 
 פרופיל ב-IMDb
 
בנג'מין הרולד "בן" זייטלין (באנגלית:  Benjamin Harold "Benh" Zeitlin; נולד ב-14 באוקטובר 1982) הוא במאי קולנוע, מפיק ותסריטאי אמריקאי ממוצא יהודי. מועמד פרס אוסקר לבמאי הטוב ביותר לשנת 2012 על סרט הביכורים שלו "חיות הדרום הפראי".
ביוגרפיה

זייטלין נולד במנהטן וגדל בשכונת סאניסיידס, קווינס ובכפר הסטינגס -און-האדסון שבמחוז ווסטצ'סטר, ניו יורק. בן לאב יהודי, סטיב ג'ואל זייטלין ולאם פרוטסטנטית, מרי אמנדה דארגן. זייטלין הוא בוגר אוניברסיטת וסליין.
הוא החל לעסוק בקולנוע כסטודנט, ואף ביים שלושה סרטים קצרים לפני הפריצה שלו. אחותו היא התסריטאית והאמנית אלייזה זייטלין.
בתחילת 2012, סרט הביכורים העלילתי שלו "חיות הדרום הפראי" פתח את פסטיבל סאנדנס וזכה לשבחי המבקרים. בפסטיבל קאן זכה על סרטו בפרס מצלמת הזהב לסרט הביכורים הטוב ביותר.
במהלך 2012 צבר הסרט תאוצה רבה לקראת עונת הפרסים, ובטקס האוסקר קיבל 4 מועמדויות. זייטלין היה לאחת ההפתעות של אותה שנה כאשר היה מועמד לשני פרסי אוסקר על עבודתו: לפרס אוסקר לבמאי הטוב ביותר ולפרס אוסקר לתסריט המעובד הטוב ביותר ביחד עם התסריטאית לוסי אליבר.
בשנת 2020 יצא סרטו השני, "וונדי", המהווה עיבוד קולנועי לסיפורי פיטר פן.
פובוס (ירח)

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  מאדים
 תאריך גילוי:  18 באוגוסט 1877
 מגלה:  אסף הול
 על שם:  פובוס 
 מקום גילוי:  מצפה הכוכבים של צי ארצות הברית 
 מאפיינים מסלוליים
 ציר חצי-ראשי:  9377.2 ק"מ
 אקסצנטריות:  0.0151
 זמן הקפה:  7 שעות ו־39.2 דקות   0.31891023 ימים
 מהירות מסלולית
  ‑ ממוצעת:  2.138 ק"מ/שנייה
 נטיית מסלול:  0.046°
 מאפיינים פיזיים
 ממדים:  22.2 ק"מ
 שטח פנים:  6,084 קמ"ר
 מסה:  ‎1.07×1016‎ ק"ג
 צפיפות ממוצעת:  1.87 גרם/סמ"ק
 תאוצת הכובד בקו המשווה:  0.0084-0.0019 מטר/שנייה2
 נטיית ציר הסיבוב:  0°
 אלבדו:  0.071
 בהירות נראית:  11.8 
 מהירות מילוט:  0.01139 ק"מ/שנייה
 מאפייני אטמוספירה
 לחץ אטמוספירי:  אין אטמוספירה פסקל
 
מונטז' של שלוש תמונות שצולמו בנפרד על ידי ויקינג 1 ב־19 באוקטובר 1978. המכתש הגדול (שרובו בחשיכה) שנמצא בצד שמאל למעלה בתמונה הוא סטיקני
פוֹבּוֹס (באנגלית: Phobos) הוא הגדול מבין שני ירחיו של מאדים והוא קרוי על שמו של פובוס, בנו של ארס מהמיתולוגיה היוונית.
פובוס ודֵימוֹס (הקטן מבין שני הירחים) נתגלו שניהם על ידי האסטרונום האמריקאי אסף הול. את שמותיהם הציע הנרי מדאן, מתוך הספר ה־15 של "האיליאדה", בו מזמן אל המלחמה ארס (מקבילו היווני של מרס הרומי) את הפחד (דימוס) ואת האימה (פובוס) כדי שיסייעו לו.
פובוס קרוב מאוד למאדים, ורדיוס מסלולו הממוצע 9,377 קילומטר, כלומר מרחקו מפני מאדים הוא כ־6,000 קילומטר. זהו אחד הירחים הקטנים ביותר במערכת השמש ומידותיו הן 26.8 × 21 × 18.4 קילומטר.
חיזוי

בספרו של ג'ונתן סוויפט, מסעי גוליבר מצויות שתי עובדות מדהימות מתחום האסטרונומיה שנתגלו דורות רבים אחרי כן. האסטרונומים של לאפוטה גילו אצל הכוכב מאדים שתי הילות, כפי שגילו מדענים 156 שנים אחרי כן, כי למאדים שני ירחים. כמו כן סוויפט הצליח לנבא באופן משונה את משך סיבובם של ירחים אלה כאשר כתב כי פובוס מקיף את הירח ב-10 שעות, ונמצא במרחק של שלוש קוטר מאדים. אחד מהם, פובוס, מקיף את מאדים בשליש הזמן שנמשך סיבובו של מאדים סביב צירו.
על ידי כך נוצר הרושם כי הוא עולה במערב ושוקע במזרח. זהו הגוף היחיד הידוע עד כה שמקיף גוף אחר מהר יותר מאשר מסתובב הגוף האחר סביב צירו.
גילוי

חישובים הראו שאם יש ירח למאדים אזי מסלולו צריך להיות מאוד קרוב לכוכב הלכת, אחרת הכוחות הפועלים עליו יגרמו לו להסחף ולא להישאר במסלולו. דבר זה הקשה על גילוי הירחים, אך ב-1877 מאדים היה במרחק יחסי מאוד קרוב לכדור הארץ, והדבר אפשר תצפות וחיפוש אחר הירחים.
ב-11 באוגוסט 1877 האסטרונום האמריקאי אסף הול גילה את פובוס, ולאחר מספר ימים את ירחו השני של מאדים, דימוס.
פובוס צולם מקרוב לראשונה על ידי מארינר 9 ב־1971. פובוס צולם גם על ידי ויקינג 1 ב־1977, על ידי פובוס 2 ב־1989, על ידי ה־מארס גלובל סרוויור ב־1998 ו־2003, על ידי Mars Reconnaissance Orbiter ב־2008 ועל ידי מארס אקספרס ב־2010.
מאפייני מסלול

פובוס נע סביב מאדים מהר יותר מסיבובו של מאדים סביב עצמו. לכן הוא עולה במערב, נע במהירות יחסית על פני השמיים (ב־4 שעות ו־15 דקות או פחות) ושוקע במזרח, בערך פעמיים ביום (כל 11 שעות ו־6 דקות). פובוס כה קרוב לפני השטח, עד כי איננו נראה מעל האופק מקווי רוחב גדולים מ־70.4°. מסלול נמוך זה מציין כי פובוס עתיד להיות מושמד: כוחות הגאות והשפל שמאדים מפעיל עליו מאטים את מהירות הקפתו, וכפועל יוצא מנמיכים את מסלול הסיבוב שלו. כיום מרחקו הממוצע קטן בקצב של כמטר בכל מאה שנה, וככל הנראה בעוד מיליוני שנים הוא ייקרע לגזרים ויהפוך לטבעת פלנטרית שתקרוס באיטיות לתוך מאדים.
ככל הנראה פובוס הוא אסטרואיד אשר נלכד על ידי מאדים.
במעבר מארס אקספרס ב־2010 התגלה כי הירח הוא בעל מבנה ספוגי, עובדה המסבירה את משקלו הסגולי הנמוך.
מאפיינים גאולוגיים

פני השטח של פובוס מרובים במכתשים. המכתש הגדול ביותר נקרא "סטיקני" על שם אשתו של הול, אנג'לין סטיקני, כיוון שהיא זו שעודדה אותו להמשיך במחקרו ולגלות את הירחים. קוטרו 9 קילומטר.
בין המכתשים השונים ישנו מכתש על שם גוליבר כיוון שהירח מוזכר בספר עוד לפני שהתגלה, ומכתשים נוספים על סמך דמויות מהספר מסעי גוליבר.
ממכתש סטיקני ניתן לראות כאילו יוצאים ממנו חריצים ושרשראות מכתשים (אנ'). חוקרים העלו השערות בהתחלה שהפגיעה שיצרה את מכתש סטיקני כמעט והובילה להשמדת פובוס. אולם מתצפיות נוספות שבוצעו על ידי המארס אקספרס הביאו למסקנה כי השרשראות כנראה אינן קשורות ליצירת המכתש וכי הן נוצרו כנראה מחומר שנפלט במהלך פגיעות אסטרואידים במאדים. תאוריה יותר עדכנית מציעה שהחריצים נוצרו כתוצאה מכוחות הכבידה שיביאו בסופו של דבר להתפרקותו של הירח.
ראו גם

מונולית פובוס
הערות שוליים

↑  מסעי גוליבר, מסע 3 פרק 3, 

They have likewise discovered two lesser stars, or satellites, which revolve about Mars; whereof the innermost is distant from the centre of the primary planet exactly three of his diameters, and the outermost, five; the former revolves in the space of ten hours, and the latter in twenty-one and a half; so that the squares of their periodical times are very near in the same proportion with the cubes of their distance from the centre of Mars; which evidently shows them to be governed by the same law of gravitation that influences the other heavenly bodies.
↑  "Notes: The Satellites of Mars". The Observatory. 1 (6): 181–185. 20 בספטמבר 1877. {{cite journal}}:  (עזרה)
↑  Hall, Asaph (17 באוקטובר 1877). "Observations of the Satellites of Mars". Astronomische Nachrichten (Signed 21 September 1877). 91 (2161): 11/12–13/14. Bibcode:1877AN.....91...11H. doi:10.1002/asna.18780910103. {{cite journal}}:  (עזרה)
↑  Morley, Trevor A. (בפברואר 1989). "A Catalogue of Ground-Based Astrometric Observations of the Martian Satellites, 1877–1982". Astronomy and Astrophysics Supplement Series. 77 (2): 209–226. Bibcode:1989A&AS...77..209M. {{cite journal}}:  (עזרה) (Table II, p. 220: first observation of Phobos on 18 August 1877.38498)
↑  Phobos Might Only Have 10 Million Years to Live
↑  הרצאות סמינר של נאס"א על פובוס ודימוס, 14 בספטמבר 2015
↑  Murray, J. B.; Iliffe, J. C.; Muller, J.-P. A. L.; Neukum, G.; Werner, S.; Balme, M. R. (במרץ 2006). "NEW EVIDENCE ON THE ORIGIN OF PHOBOS' PARALLEL GROOVES from HRSC MARS EXPRESS" (PDF). 37th Annual Lunar and Planetary Science Conference, March 13-17, 2006, League City, Texas, abstract no.2195. {{cite journal}}:  (עזרה)
↑  "Mars' Moon Phobos is Slowly Falling Apart". NASA's Goddard Space Flight Center. NASA. נבדק ב-11 בנובמבר 2015. {{cite web}}:  (עזרה)
| --- | --- |
בקרת זהויות :  NLI: 987007543506605171  GND: 4284687-0  LCCN: sh85101019  VIAF: 237373955   WorldCat (עם VIAF): 237373955
תמיסטו (ירח)

| --- | --- |
המחשת אומן של תמיסטו
המחשת אומן של תמיסטו
 כוכב האם
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  30 בספטמבר 1975
 מגלה:  צ'ארלס קאוול ואליזבת רומר סקוט שפרד,דייוויד ג'וויט (אנ'), ינגה פרננדס (אנ') ויוג'ין מנייר (אנ')
 על שם:  Themisto 
 מאפיינים מסלוליים
 ציר חצי-ראשי:  7,391,650 ק"מ
 אקסצנטריות:  0.2428
 זמן הקפה:  129.87 ימים
 מהירות מסלולית
  ‑ ממוצעת:  4.098 ק"מ/שנייה
 נטיית מסלול:  45.81°
 מאפיינים פיזיים
 רדיוס קו משווה:  4 קילומטר
 ממדים:  8 ק"מ
 שטח פנים:  ~270 קמ"ר
 נפח:  ~270 קמ"ק
 מסה:  ‎6.89×1014‎ ק"ג
 צפיפות ממוצעת:  2.6 גרם/סמ"ק
 תאוצת הכובד בקו המשווה:  0.0029 מטר לשנייה בריבוע
 זמן סיבוב עצמי:  4.01 ימים
 אלבדו:  0.04
 בהירות נראית:  21
 טמפרטורה ממוצעת:  ~124 K
 
תמיסטו הוא אחד הירחים של כוכב הלכת צדק.
גילוי

תמיסטו התגלה על ידי צ'ארלס קאוול (אנ') ואליזבת רומר ב-30 בספטמבר 1975. הדיווח על גילויו נמסר ב-3 באוקטובר 1975, והוא קוטלג בשם S/1975 J 1.. אולם לא נוספו לו תצפיות נוספות ומסלולו לא נקבע.
בשנת 2000, נראה כי ירח חדש התגלה על ידי סקוט שפרד, דייוויד ג'וויט (אנ'), ינגה פרננדס (אנ') ויוג'ין מנייר (אנ'). הירח קוטלג בשם S/2000 J 1. לאחר תצפיות נוספות התגלה כי הוא בעצם אותו ירח שנצפה ב-1975.. תצפיות נוספות אישרו מסקנה זו באוגוסט 2000.
הירח קיבל את שמו הרשמי בשנת 2002, ונקרא על שם בתה של אלת הנהר ואהובתו של זאוס מהמיתולוגיה היוונית "תמיסטו" (אנ').
מסלול ומאפיינים

מסלולו של תמיסטו שונה ממסלולם של שאר ירחי צדק. בעוד שאר הירחים מקיפים את צדק במסלולים סמוכים זה לזה באופן מובהק, תמיסטו מקיף אותו במרחק רב ממסלול הירח הקרוב ביותר אליו (3,794,565 ק"מ ממסלולו של הירח לדה, הירח הקרוב אליו ביותר). הקפה שלמה של תמיסטו סביב כוכב הלכת צדק נמשכת 129.87 ימים.
קוטרו של תמיסטו 8 קילומטרים, ושטח פניו כ-270 קילומטרים רבועים. צפיפותו היא 2.6 גרם/סמ"ק והוא בעל אלבדו של 0.04.
הערות שוליים

1 2  Brian G. Marsden (3 באוקטובר 1975). "IAUC 2845: Probable New Satellite of Jupiter". International Astronomical Union Central Bureau for Astronomical Telegrams. {{cite web}}:  (עזרה)
1 2  Brian G. Marsden (25 בנובמבר 2000). "IAUC 7525: S/1975 J 1 = S/2000 J 1". International Astronomical Union Central Bureau for Astronomical Telegrams. {{cite web}}:  (עזרה)
↑  Daniel W. E. Green (22 באוקטובר 2002). "IAUC 7998: Satellites of Jupiter". International Astronomical Union. {{cite web}}:  (עזרה)
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
ישראל קליי

משמאל לימין: ישראל קליי, שלמה זלמן (גוטהולד) סלומון ונפתלי פרנקפורטר
הרב ישראל (אדוארד) קליי (בגרמנית: Eduard Israel Kley; ‏10 ביוני 1789 - 4 באוקטובר 1867) היה מחלוצי הזרם הרפורמי ביהדות. ממייסדי ההיכל בהמבורג, בית הכנסת הרפורמי הקהילתי הראשון, ממחברי סידור התפילה הרפורמי הראשון ומחבר קטכיזם ("מדריך אמונה") ללימוד עיקרי היהדות.
תולדות חייו

נולד בשלזיה ולמד באוניברסיטת ברלין אצל יוהאן גוטליב פיכטה ופרידריך שליירמאכר. קליי היה דרשן בבית הכנסת הפרטי של ישראל יעקבסון בבית אמליה בר בברלין לפני שעבר להמבורג בסביבות 1817 על מנת לנהל את בית הספר היהודי המקומי. שם חבר לשלמה זלמן (גוטהולד) סלומון, נפתלי פרנקפורטר, יצחק זעקיל פרנקל ומאיר ישראל ברסלאו להקמת היכל תפילה קהילתי ("טמפל") רפורמי ראשון (בשמו הרשמי בגרמנית: Neuer Israelitischer Tempel, "בית-התפילה החדש לבני ישראל"). השינויים העיקריים שהוכנסו בסדרי בית הכנסת היו נגינת עוגב (על ידי גוי) בשבת, קריאת קטעי תפילה בגרמנית, השמטת קטעים שהזכירו את התקווה לשוב לציון כדי לחדש את עבודת הקורבנות בבית המקדש, ביטול טקס בר מצווה ועריכת טקס קונפירמציה לבנים ולבנות במקומו. עם זאת התקיימה בבית הכנסת עזרת נשים נפרדת.  על-אף שמקימי בית הכנסת הקפידו על כך שאינם סותרים יסודות הלכתיים אלא מנהגים בלבד, עורר ה"טמפל" מיד התנגדות עזה, בעיקר בשל נוסח התפילה שלו. הראב"ד הישיש ר' ברוך עוזר ודייני העיר אסרו על כניסה אליו וגייסו רבנים מכל אירופה לעזרתם. למרות הפניות לרשויות ומכתבי החרם, עמד בית-הכנסת על מקומו. הוא משך קהל גדול של צעירים, בעיקר מקרב הנשים שאך מעט מהן ידעו די עברית כדי להבין את התפילות הישנות. קליי וסלומון שימשו כדרשנים, ויהודי ספרדי מאמסטרדם בשם דוד מלדולה מילא את תפקיד הש"ץ והבעל קורא.
קליי פעל כדרשן עד 1840 ולימד עד 1856.
לקריאה נוספת

מיכאל מאיר, בין מסורת לקדמה – תולדות תנועת הרפורמה ביהדות, מרכז זלמן שזר לתולדות ישראל.
יצחק ויניקוב

| --- | --- |
אין תמונה חופשית
 לידה:  26 בנובמבר 1897 (יוליאני) חוטימסק, Klimovichskiy Uyezd, האימפריה הרוסית 
 פטירה:  5 ביולי 1973 (בגיל 75) סנקט פטרבורג, ברה"מ 
 ענף מדעי:  מזרחן
 מקום לימודים:  אוניברסיטת סנקט פטרבורג (1925) 
 מוסדות:  אוניברסיטת לנינגרד
 
יצחק נתנוביץ' ויניקוב (Исаак Натанович Винников;‏ 1897–1973) היה סמיטולוג, מזרחן, בלשן-אתנוגרף יהודי-סובייטי, פרופסור באוניברסיטת לנינגרד.
נולד בחוֹטימְסְק שברוסיה הלבנה. נשלח על ידי משרד החינוך הסובייטי ללמוד בלשנות ואתנולוגיה באוניברסיטת לנינגרד. עבודתו המוקדמת עסקה בהיסטוריה ובתרבות הערבית הפרה-אסאלמית. אחר כך עבר ללימוד את מנהגי ושפות השבטים הערבים של מרכז אסיה. בשנת 1941 כתב דוקטורט בנושא "הערבים בברית המועצות". בהמשך הקריירה הקדיש את זמנו לחקר כתובות ארמיות וכתב קונקורדנציה של הארמית הארץ-ישראלית לפי התלמוד הירושלמי והמדרשים. בין השנים 1940 ל-1942 עמד בראש המכון לאנתרופולוגיה ואתנוגרפיה. היה מנחה הדוקטורט של פרופ' מיכאל הלצר.